Fenno-Ugria Noored

Fenno-Ugria Noored (ka FUN) oli Eestis tegutsev soome-ugri teemadest huvitatud noorte seltsing, mis asutati 2013. aastal. Üheks Fenno-Ugria Noorte ülesandeks oli tagada soome-ugri liikumise järjepidevus Eestis. Selleks korraldati soome-ugri noorteprojekte ja kultuuriüritusi ning tehti koostööd erinevate soome-ugri organisatsioonidega nii Eestis (näiteks Fenno-Ugria Asutusega) kui ka teistes riikides. 2019. aasta lõpus asutas seltsing oma tegevuste toetamiseks mittetulundusühingu Hõimulõimed. Seltsing oli rahvusvahelise Soome-Ugri Rahvaste Noorte Assotsiatsiooni MAFUN liige. Fenno-Ugria Noorte olulisemate tegevuste hulka kuulusid: MAFUN-i kongressi korraldamine Tartus 2015. aastal; Kaasalöömine 34. Rahvusvahelise soome-ugri üliõpilaste konverentsi IFUSCO korraldamisel Tartus 2018. aastal; Soome-ugri koomiksite rändnäituse tõlkimine ja levitamine Eestis alates 2019. aastast. Fenno-Ugria Noorte liikmed olid tegevad ka ansamblina Kännu Peal Käbi, mille repertuaaris on laulud soome-ugri keeltes. Ansambel salvestas 2018. aasta kevadel kolm Heinike Heinsoo eesti keelest vadjandatud laulu ning on üles astunud vadja kultuuri tutvustavatel üritustel. 2019. aasta lõpus lisandus vadjakeelsete laulude repertuaari Heinike Heinsoo tõlgitud versioon jõululaulust "Püha öö" (vadja keeles "Pühä üü") ning 2020. aasta aprillis töötlus vadja rahvalaulust "Tulkaa, tüttäred, tulõllõ". 2018. aasta sügisel tegi Kännu Peal Käbi komikeelse versiooni ansambel Ummamuudu loost "Kõnõtraat (tõlke pealkiri "Сёрникутан"). Lugu leidis vastukaja ka Komi Vabariigis, kus seda mainis kohalik uudistekanal Ö-net. Ansambel Kännu Peal Käbi esines 2018. aasta hõimupäevade Tartu peakontserdil Eesti Rahva Muuseumis valdavalt läänemeresoome rahvalaulude kavaga. Ansambel on esinenud ka Tartus (2018) ja Viinis (2019) toimunud rahvusvahelistel soome-ugri üliõpilaste konverentsidel IFUSCO. https://fennougria.ee/noored/ "Noored asutasid seltsi Fenno-Ugria Noored". Fenno-Ugria Asutuse koduleht. 09.07.2013. Vaadatud 30. aprill 2019. "Kes me oleme". Fenno-Ugria Noored / Hõimulõimed blogi. Vaadatud 26.02.2020. Eda-Riin Leego ja Fenno-Ugria Noored (2016). Tartus peeti MAFUNi 25. aastapäeva kongressi. - Soome-ugri sõlmed, 2015. Tallinn: Fenno-Ugria. Lk 30-33. Anti Lillak, Anna Kuznetsova, Merit Müller, Carmen Nõlvak (2019). 34. rahvusvaheline soome-ugri tudengikonverents (IFSUCO) Tartus - akadeemiline, südamlik ja ühendav. - Soome-ugri sõlmed, 2018. Tallinn: Fenno-Ugria. Lk 108.{{raamatuviide}}: CS1 hooldus: mitu nime: autorite loend (link) "Näitus "Soome-ugri koomiksid"". Tartu Kultuuriaken. Vaadatud 30.04.2019.[alaline kõdulink] "Ämmesse vunukassaa - Muuzikka". Vad'd'a võrkko. Originaali arhiivikoopia seisuga 10.09.2019. Vaadatud 30.04.2019. "Maailm ja rahvad: ERMi hõimuklubi. Heinike Heinsoo 26.03.2019". 01.04.2019. Vaadatud 30.04.2019. ""Pühä üü" - täiendus vadjakeelsele jõulumuusikale". Fenno-Ugria Noored / Hõimulõimed blogi. 02.12.2019. Vaadatud 29.01.2020. "Fenno-Ugria Noorte ansambel avaldas vadjakeelse laulu video". Fenno-Ugria koduleht. 21. aprill 2020. Vaadatud 05.05.2020. "Kännu Peal Käbi - Сёрникутан (Ummamuudu cover)". Fenno-Ugria Noored Youtube-i kanal Fennourg. 22.10.2018. Vaadatud 30.04.2019. "Ö-net. 09.11.18". Телеканал Юрган. 09.11.2018. Vaadatud 30.04.2019. "Hõimupäevad 2018: peakontsert Tartus". Fenno-Ugria Asutuse koduleht. Originaali arhiivikoopia seisuga 30.04.2019. Vaadatud 30.04.2019. "Fenno-Ugria Noorte Youtube'i kanal Fennourg". Vaadatud 30.04.2019. "Ansambel Kännu Peal Käbi tutvustus Hõimulõimed / Fenno-Ugria Noored kodulehel". Vaadatud 16.04.2020. Anti Lillak. (2020). "Soome-ugri tudengite ja noorteadlaste konverents IFUSCO XXXV Viinis". Soome-ugri sõlmed, 2019. Tallinn: Fenno-Ugria. Lk 96. Fenno-Ugria Noored Facebookis Fenno-Ugria Noored Instagramis Fenno-Ugria Noored / Hõimulõimed blogi